User talk:Praja Singam

"సృష్టికర్త శతకం" ~పుస్తక సమీక్ష
" మానవ_సమాజ_చిత్తశుద్ధి_కోరిన సిస్టర్_అనసూయ_రచన "

ఏ సమస్యకు పరిష్కారం దొరకక తోటి మనుషులే సమస్యలను సృష్టిస్తుా, పరిష్కారం కాని విధంగా ఆ సమస్యను రెట్టింపు చేస్తూ వుంటే ఏమి చేయాలన్న ఆలోచనను అందించే సాహిత్య రచనే " విముక్తి " నవలా రచయిత్రిగా ప్రసిద్ధి చెందిన సిస్టర్ అనసూయ రచించిన తొలి రచనే సృష్టికర్త శతకం. కుల, మత, జాతి, లింగ, ప్రాంత వివక్షతలతో మలినమైన సమాజాన్ని శుద్ధి చేయు తండ్రి! సృష్టికర్త!! అని మనస్సులో వున్న బాధను శతకంగా వ్యక్తికరిస్తున్నారు.

తప్ప తాగే వారు మనుషులే. మానభంగం చేసేది మనుషులే. రాజ్యమేలేది ఈ మనుషులే. కనుక నైతిక విలువల్ని కాపాడుకొని సమాన హక్కులు సాధించుకోవాలన్నదే కవయిత్రి సిస్టర్ అనసూయ రచన యొక్క లక్ష్యం.

చక్కని తెలంగాణ భాషలో "సృష్టికర్త శతకం" 100 ఆటవెలది పద్యాలతో సమాజ సమస్యల పరిష్కార మార్గాన్ని నిర్దేశిస్తుంది. చిత్తశుద్ధిని ఆకాంక్షిస్తుంది. భౌతిక, భావవాదులకు చారిత్రక సందేశాన్ని ఈ రచన ద్వారా సిస్టర్ అనసూయ సాధించారు. ఈ సందర్భంగా కవుల మధ్య కలహములు తొలగిపోయి మల్లెల వలె వారి మనసు వుండాలని కోరారు.

ఈ శతక రచన ఆద్యంతం సమస్యల ఏకరువు పెట్టారు. నిరుపేదలకు కూడు, గూడు కావాలని డిమాండ్ చేస్తూ-

మూగ బొమ్మలకు మగువలంత కలిసి బోనములను తీసే బాగుగాను తిననివాటికేంది తీపి పదార్థాలు?

అని బాగుగా ప్రశ్నించారు.

గుట్టమీద ఎన్నో గుడులు కట్టిన గాని పుణ్యమేమీ రాదు పుడమి పైన ఇండ్లు లేక పేదలిక్కట్లు పడుతుండ్రు!

అని సృష్టికర్త ముందు వలపోస్తున్నారు.

ఆర్యులు పెట్టిన కులాలు సరికాదని, కులం కాదు వారి గుణం ముఖ్యమని వాస్తవాన్ని చెప్పారు. కుల వ్యవస్థలో ఆడవారిపై ఎన్నో ఆంక్షలు విధిస్తూ వివక్ష చూపిస్తున్నారని, అంగట్లో అమ్ముతున్నారని, అందుకని ఆడ మగ వ్యత్యాసాలే కాకుండా పేద, ధనిక తేడాలు పోయి సమ సమాజం ఉండాలని ఈ శతక పద్యాల ద్వారా ఆశిస్తున్నారు కాబట్టి ఆత్మగౌరవంబు అతివలకి ఉండదా? అని ప్రశ్నిస్తున్నారు. అలాగే అన్యమతం అంటున్నారు కానీ అన్యభాష, అన్య వస్త్రం అని ఎందుకు అనడం లేదని ప్రశ్నిస్తూనే వున్నారు వినండి!

పంచ కట్టు విడ్చి ప్యాంటు ధరించిండ్రు! అన్ని వస్త్రములని అనుటలేదు!! మతము లెట్లు అన్యమతములు అవుతాయి? శుద్ధి చేయు తండ్రి ! సృష్టికర్త !!

నీతిలేని చదువు వ్యర్థమవుతుందని, మనస్సు మారకుంటే విముక్తి లేదని తెలియజేశారు. అంతేకాదు ఆరోగ్యానికి ఉపకరించే పాలు, పెరుగును నిర్లక్ష్యం చేసి జంతువులు కూడా తినని వాటిని తిని, తాగని వాటిని తాగి, రోగాల బారిన పడుతున్న మద్యపానాన్ని, ధూమపానాన్ని నిషేధించకుండా కొందరు నాయకులు అడ్డుపడుతున్నారని వాపోతున్నారు. మద్యం సేవించి వావివర్సలు లేక కామించడం, చిన్న పిల్లల్ని పాడుచేయడం, పాప రోగాల్లో పడిపోయి, కంప చెట్ల మధ్య మద్యం తాగే మీటింగ్ లు పెట్టడం, బస్సులో బాల బాలికలు ప్రేమవ్యవహారంలో పడి తల్లిదండ్రుల మాట వినకపోవడం లాంటి రుగ్మతలు తొలగిపోవాలని హత్యలు, ఆత్మహత్యలు లేని సమాజమే కావాలని హితవు పలికారు. మనుషుల మధ్య కాకుల లాంటి ఐక్యమత్యం కలిగి కన్నతల్లి లాంటి ప్రేమ ఉండాలని మానవ సమాజ చిత్తశుద్ధిని కోరుకుంటున్న కవయిత్రి సిస్టర్ అనసూయ రచన సమాజం మార్పును తేగలదని నమ్ముతున్నాను.

గోగు శ్యామల, తిరునగరి, డి. మనోహర్, బి.ఎస్. రాములు, షాజహానా, దేవరాజు మహారాజు, మసన చెన్నప్ప, సుంకోజు సోమ బ్రహ్మం, ఎదుళ్ళ యేసయ్య మొదలగు సాహితీవేత్తల ముందు మాటలతో ముచ్చటగా ఉంది సృష్టికర్త శతకం.

తెలంగాణ రాష్ట్రం ఏర్పడిన 2014లోనే ఈ శతకం రచించబడినా జూన్ 9 నా పుట్టినరోజు సందర్భంగా 2016 లో ముద్రితమైందని తెలియజేస్తూ ఎంతో చక్కని శతకాన్ని మన సాహితి లోకానికి అందించిన అక్కకు అభినందనలతో...

~* ఆకారపు పాండురంగ ప్రజాసింగం 9912565856 Praja Singam (talk) 15:53, 2 May 2024 (UTC)

"రమణిలు" పద్య సాహిత్య ప్రక్రియ
ఆటవెలదుల పిల్లలే నా " రమణీలు " పద్యం

అనేక తెలుగు సాహిత్య ప్రక్రియలలో ఇప్పుడు రమణీలు అనే పద్య సాహిత్య ప్రక్రియ ఒకటి. దీనిని నేను ప్రారంభించానని తెలుపుటకు సంతోషిస్తున్నాను. దీనికి ప్రజాకవి వేమన గారు రచించిన ఆటవెలది పద్యం నాకు ప్రేరణ. వారికి కృతజ్ఞతలు.

పద్యమంటే అర్థం కాదని బాధపడేవారికి, భయపడేవారికి , నా రమణీల పద్య ప్రక్రియ ఓదార్పును , అండను , ఆప్యాయతను అందిస్తుంది. అంత మాత్రమే కాదు, పద్యాలను ద్వేషించుకునే వారికీ ప్రేమను పంచుతుంది. __________________________ రమణి పద్య ప్రక్రియ నిర్మాణం: ___________________________

పద్యం మొదటి పాదములో రెండు సూర్యగణాలు, ఒక ఇంద్ర గణం వాడాలి. పద్యం రెండవ పాదములో వరుసగా మూడు సూర్య గణాలు వాడాలి. పద్యం మూడవ పాదములో రెండు సూర్య గణాలు, ఒక ఇంద్ర గణం వాడాలి. పద్యం నాల్గవ పాదములో వరుసగా మూడు సూర్య గణాలు వాడాలి.

________ గమనిక: ________

యతి, ప్రాసలు ఏ విరుపులోనైనా వాడవచ్చును. నేను ఆటవెలదిని కుదించి రమణిగా రూపొందించాను. ఆటవెలదిని కుదించి వచనంలో నానీలుగా మారిస్తే...నేను పద్యరూపంలో రమణీలుగా మార్చాను. పద్యంలో రాస్తే " రమణీలు". గద్యంలో రాస్తే " నానీలు". ఆటవెలదులు వీటి రూపానికి మూలం. ____________________________________________

ఐదు రమణి పద్యములు యందున రమణి పద్య నిర్మాణ నిర్వచనములు మరియు రెండు ఉదాహరణలు: ____________________________________________

ఇనగణద్వయము, ఇంద్ర గణము, ఇనగణత్ర యము పునర్చమక్మణి పాండురంగ రమణి

నేను లేని వేళలో నువ్వు ఏడ్వ బోకు నిద్రలోకి వస్తగా! పాండురంగ రమణి

మనసు పడిన చూపుకు కౌగిలింత వింత ఎంత కాలమైతదో? పాండురంగ రమణి

రెండిన గణములొకింద్ర గణము, మూడు సూర్య గణముల సొగసుల రాణి పాండురంగ రమణి

రెండు సూర్యగణములొ కింద్ర గణము, మూడు సూర్యగణముల సువాణి పాండురంగ రమణి

రెండు సూర్య, ఒక ఇంద్ర, మూడు ఇనగణములు ముద్దులొలుకు నిర్మల పాండురంగ రమణి

సూర్య గణములే రెండు ఇంద్ర గణము ఒకటి సూర్య గణములో మూడు పాండురంగ రమణి

~* ఆకారపు పాండురంగ ప్రజాసింగం 9912565856 Praja Singam (talk) 08:08, 3 May 2024 (UTC)